Hotărârea Curții (Camera a șasea) din 20 aprilie 2023 – Consiliul Uniunii Europene/Aisha Muammer Mohamed El-Qaddafi
(Cauza C-413/21 P)1
(Recurs – Politica externă și de securitate comună – Măsuri restrictive adoptate având în vedere situația din Libia – Lista persoanelor și a entităților cărora li se aplică înghețarea fondurilor și a resurselor economice – Lista persoanelor care fac obiectul unor restricții de intrare și de tranzit pe teritoriul Uniunii Europene – Menținerea numelui doamnei El-Qaddafi pe liste – Bază factuală suficient de solidă – Obligația de motivare)
Limba de procedură: franceza
Părțile
Recurent: Consiliul Uniunii Europene (reprezentanți: M. Bishop și V. Piessevaux, agenți)
Cealaltă parte din procedură: Aisha Muammer Mohamed El-Qaddafi (reprezentant: S. Bafadhel, barrister)
Intervenientă în susținerea recurentului: Republica Franceză (reprezentanți: J.‑L. Carré, A.‑L. Desjonquères și W. Zemamta, agenți)
Dispozitivul
Respinge recursul.
Consiliul Uniunii Europene suportă propriile cheltuieli de judecată și este obligat să le suporte și pe cele efectuate de doamna Aisha Muammer Mohamed El-Qaddafi.
Republica Franceză suportă propriile cheltuieli de judecată.
____________
1 JO C 382, 20.9.2021